Kull darba li bastiment jieqaf f'port, jeħtieġ li jissodisfa għadd ta' obbligi ta' rappurtar. Illum il-Kunsill laħaq approċċ ġenerali dwar proposta biex jitlaqqgħu flimkien dawk il-formalitajiet kollha ta' rappurtar assoċjati ma' waqfa f'port, skont sistema msejħa l- Punt uniku ta' kuntatt Ewropew Punt uniku ta' kuntatt Ewropew għall-bastimenti ser inaqqas b'mod sinifikanti l-piż amministrattiv fuq it-trasport marittimu. Qed noħolqu l-kundizzjonijiet għal żieda fl-applikazzjoni tal-prinċipju ta' darba biss, sabiex il-bastimenti jkunu jeħtieġu biss li jirrapportaw darba għal kull daħla fil-port u l-istess informazzjoni terġa' tintuża għal waqfiet f'port sussegwenti fl-UE. Norbert Hofer, Ministru għat-Trasport, l-Innovazzjoni u t-Teknoloġija tal-Awstrija, President tal-Kunsill L-ambjent ta' punt uniku ta' kuntatt Ewropew ser jindirizza l-kwistjoni ta' għadd kbir ta' obbligi ta' rappurtar mhux armonizzati eżistenti billi jorbot flimkien b'mod koordinat u armonizzat il-punti uniċi ta' kuntatt marittimu nazzjonali eżistenti . Ir-riforma ser ittejjeb l-interoperabilità bejn sistemi differenti, li jagħmilha ħafna aktar faċli li tkun kondiviża d-data u użata mill-ġdid. Sistema ta' rapportar aktar razzjonalizzata u diġitalizzata, ser ittejjeb il-kompetittività tas-settur tat-trasport marittimu meta mqabbel ma' mezzi oħra ta' trasport. L-approċċ ġenerali jikkostitwixxi l-pożizzjoni tal-Kunsill għan-negozjati mal-Parlament Ewropew. Jeħtieġ li ż-żewġ istituzzjonijiet jaqblu dwar it-test finali. Abbozz ta' regolament li jistabbilixxi ambjent ta' punt uniku ta' kuntatt marittimu Ewropew - Approċċ ġenerali tal-Kunsill Ara l-paġna tal-laqgħa